《送何茂才游太学》
明代·卢龙云

握手秋江送画船，为君初赋远游篇。三朝故事青箱习，千里轻蹄赤汗鲜。

翡翠明珠方贡越，黄金白璧重游燕。京华到日思何逊，谁遣梅花笛里传。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。